Er surblad, rumex, høymol,matsyre eller engsyre giftig? Giftinformasjonen - helsenorge.no
Planter og bær
Syrearter
Syrearter (Rumex sp.) er planter som inneholder små mengder med forbindelser som kan gi forgiftninger i spesielle tilfeller. Svelging av en liten mengde vil sjelden gi symptomer.
Illustrasjon: Lesia Chuprynska / Mostphotos
Innhold på siden
Symptomer ved forgiftning med syrearter
Førstehjelp ved forgiftning med syrearter
Beskrivelse av syrearter
Symptomer ved forgiftning med syrearter
Små mengder forventes ikke å gi symptomer.​
Syrearter inneholder oksalsyre. Dette gjør planten giftig i store mengder. Dersom barnet ditt har spist mye av en slik plante kan hun/han få følgende symptomer:
Vondt i magen
Kvalme
Oppkast og/eller diaré
Oksalsyren i syreplantene kan ved svært store inntak gi nyreskade. Symptomer på dette vil først komme etter noen dager.
Førstehjelp ved forgiftning med syrearter
​Fjern eventuelle planterester fra munnen
Gi drikke, gjerne melk
Kontakt Giftinformasjonen (22 59 13 00) dersom barnet ditt har spist store mengder av en syreplante.
Beskrivelse av syrearter
​Syrearter er viltvoksende planter som smaker surt. Blant disse finner du for eksempel engsyre (Rumex acetosa), høymol (Rumex longifolius), småsyre (Rumex acetosella) og storsyre (Rumex thyrsiflorus).
Innholdet er levert av Giftinformasjonen
Sist oppdatert mandag 23. august 2021
Fant du det du lette etter?
JaNei